**დანართი № 1/200**



**აღწერილობა**

ემბლემა წარმოადგენს გვიანგოტიკურ, ჰორიზონტალურად ვერცხლის (თეთრი) სარტყლით ორად გადაკვეთილ ჰერალდიკურ ფარს, რომლის პირველი ზედა ნახევრის მეწამულ (წითელ) ველზე გამოსახულია ერთმანეთზე დადებული მოტივტივე ვერცხლის ციხესიმაგრე, ქვემოდან აღმართული ვერცხლის ხმლით. ფარის მეორე ქვედა ნახევრის ოქროს (ყვითელ) ველზე, შუაში, გამოსახულია ვერცხლის (თეთრი) მოტივტივე ერთმანეთზე დადებული კბილანა და ჩაჩქანი. სევადის (შავი) სარტყლის შუაში გამოსახულია ვერცხლის (თეთრი) მოტივტივე ქართული ასომთავრული ანბანის ასო-ნიშანი „დ“.



საველე ფორმის შევრონისთვის ფარის პირველი ზედა ნახევრის მეწამული (წითელი) და მეორე ქვედა ნახევრის ოქროს (ყვითელი) ველები იცვლება დამცავი მწვანე (ხაკის) ფერით. ერთმანეთზე გადადებული მოტივტივე ვერცხლის ციხესიმაგრე, ქვემოდან აღმართული ვერცხლის ხმლით და ვერცხლის (თეთრი) მოტივტივე ერთმანეთზე დადებული კბილანა და ჩაჩქანი იცვლება სევადის (შავი) ფერით. სარტყელზე გამოსახული ვერცხლის (თეთრი) მოტივტივე ქართული ასომთავრული ანბანის ასო-ნიშანი „დ“ იცვლება დამცავი მწვანე (ხაკის) ფერით.